Here is a page extracted from Wikipedia that may contain CSS, HTML, and a lot of unformatted text.

Title: Čarlis Čaplėns
Content: Čarlis Čaplėns (Charlie Chaplin aba sir Charles Spencer Chaplin, 1889–1977 m.) bova vėins žėnomiausiu XX omžė aktuoriu ė režėsieriu, kuomedėjėnė žonra atlėkies. Toriejė valkatas (The Tramp) pravardė.

Biuograpėjė 
Č. Čaplins gėmė 1889 metū balondė 16 dėina Luonduonė. Anuo vākīstė bova sonkė, tievs bova alkahuolėks, muotīna bova Music Hall artėsts, bet diel dūšės lėguos toriejė nūtrauktė sava karjiera. Vīresniuojė bruolė dieka Čarlis pradiejė vaidintė „The Eight Lancashire Lads“ tropie, 1908 m – „Karn“ tropie, so katra 1912 metās pasiruodė Amerėkuo. 1915 metās ons jau bovs Huolėvoda aktuorios. Sokūrė ė sovaidėna daugībie fėlmū, bet tėktās paskotėnis – „Modern Times“ bova igarsints – vėsė onkstesnė bova bagarsē. Č. Čaplins gava dvė Uoskara statolieli – 1929 m. ė 1972 m.

Aktuorios toriejė pasisekėma terp muoteru ė toriejė net 11 vākū.

Rīšē su JAV valdė bova itėmpti, īpatingā nu II svieta vainas, diel tuo ons pargrīža i Onglėjė, vuo paskom apsigīvena Šveicarėjės miestė Veviejou. Mėrė 1977 metās groudė 25 dėina.

Chaplin
Chaplin,Charlie